Kavel nummer: 1528-41
« Draadhekwerk - Kavel 17 van 24
1x compleet hekwerk van dubbelstaaf panelen, totaal ca.: 50 meter hekwerk, hoogte ca.: 183cm, verzinkt en gecoat in ral 9005 zwart, Inclusief: 20x hekwerk paneel afmeting ca. 183x251cm, 21x paal Ø6x250cm,21x afdekdop,63x klembeugel. Ek ♥ die Vrystaat vier Afrikaans! - Afrikaanse Musiek Nuus
Ek ♥ die Vrystaat vier Afrikaans!
14 Augustus 2018 Digitaal
Dit is amper tyd vir die vierde Ek ♥ die Vrystaat-fees in Bloemfontein en hierdie een gaan nog beter en groter wees as van te vore.
Feesgangers kan solank 22 September 2018 in hul dagboek merk vir die kuier-van-die-jaar by Bains Lodge wat nie misloop mag word nie.
“Die idee vir die Ek ♥ die Vrystaat-fees het ontstaan omdat Bloemfontein die mees sentrale punt van ons land is en geen Afrikaanse konserte gehuisves het nie. Soveel paaie loop na en deur Bloemfontein na die res van die land en die Vrystaters was uitgehonger vir hulle eie unieke Afrikaanse fees,” verklap feeseienaar, Leon Pheiffer.
“Dit gaan ’n heerlike familie-kuierdag wees, propvol Bloem-baldadigheid, met kunstenaars op die verhoog, die kroning van Mej. Ek ♥ die Vrystaat, kos- en wynstalletjies en vele meer. Die fees skop af met ’n heerlike BBP-wynproeaand en ’n eksklusiewe konsert deur sommige van die sangers, rondom die swembad by Bains Lodge op die Vrydagaand.”
Feeshekke sal om 09:00 op die dag open en besoekers sal deur die loop van die dag deur sterre soos Robbie Wessels, Leah, Ampie, Jay, Lianie May, Nádine, Joe Foster, Zamar, Tussen Sterre, Monique Steyn, Dillion Lern, Gretha Pers en Jemma vermaak word. Daar sal ook om 22:00 ’n after-party wees saam met Dewald Wasserfall. Niemand hoef dus vroeg huistoe te gaan nie…
Kaartjies vir die Ek ♥ Die Vrystaat-fees is beskikbaar by www.computicket.com of by die hek (behalwe vir spesiale pakkette).
Die kaartjie-opsies waaruit jy kan kies is:
R180 per persoon met eie kombers of stoel;
R500 per persoon vir bespreekte BBP-sitplekke en wynproe-konsert met uitgesoekte kunstenaars; en
R1 500 vir ’n bespreekte tafel waar ses mense kan sit.
As jy ’n plesierige Afrikaner is, wat hou van kuier, lag en goeie musiek, val die grootste musiekfees in die Vrystaat beslis so reg in jou kraal.
VORIGE Wen Joe Foster se nuwe album en ’n dubbelkaartjie na die bekendstelling
Martin Bester wil wees wie hy is, ‘sonder toestemming’! VOLGENDE